Negativni demografski trend - opasnost po Rusiju
U Rusiji svake godine umre oko 700 tisuća ljudi više nego što ih se rodi. Takav negativan demografski trend prijeti ekonomskom razvoju 
Statistički gledano, Ruskinje u prosjeku dočekaju životnu dob od 73 godine, a muškarci u toj zemlji – 59, oko 12 godina manje no muškarci u Zapadnoj Europi. Razlozi su najčešće srčana oboljenja, nezdrava prehrana, pušenje, opća iscrpljenost, promiskuitetno ponašanje, a prije svega – alkoholizam. Demograf Igor Beloborodov kaže da je alkoholizam simptom šireg problema – duboke duhovne krize ruskog društva. Među izrazitim vjernicima, kaže Beloborodov, alkoholizam nije problem i oni žive duže i imaju više djece, iako nisu nužno bogatiji od prosječnog građanina. je najočitije među izrazito pobožnim pravoslavcima, koji su najveća vjerska zajednica u Rusiji. Isto važi i za muslimani i budiste. Oni koji su održali određeni etički kodeks ponašanja, oni koji se pozitivnije odnose prema obitelji, kod tih ljudi zamjetni su i drugačiji demografski i reprodukcijski trendovi' – kaže ovaj ruski stručnjak. On dodaje da je 75 godina dugo razdoblje komunizma – koje je pratilo ekonomsko rasulo – uništilo duhovne i materijalne temelje ruskog društva, ali i tamošnjeg obiteljskog života. 'Tekovine' komunizma kao što su masovna praksa pobačaja, zabrana privatnog vlasništva te ukidanje prava nasljeđivanja u javnosti su stvorile dojam da je služenje režimu važnije nego odgoj djece – kaže Beloborodov. Bivši ruski predsjednik Vladimir Putin je najavio mjere kako bi se produžio prosječni životni vijek ruskog građanina – s rokom do 2020. godine. Igor Beloborodov sumnja da se situacija može promijeniti u tako kratkom roku. 'Pogrešno je samo se koncentrirati na smanjenje stope smrtnosti. Naglasak trena biti i na stopi nataliteta. Ovako, broj ljudi starije generacije će rasti, a nastavit će se smanjivati broj radno sposobnog stanovništva. A naš penzioni sistem je već sada u krizi' – kaže Beloborodov. Neki ruski stručnjaci upozoravaju da bi manjak stanovništva na Dalekom istoku zemlje mogli nadoknaditi stanovnici susjedne Kine, koji već godinama naseljavaju pogranična područja Rusije. Međutim Vladimir Mjasnikov, vodeći ruski stručnjak za Kinu, kaže da se bespuća južnog Sibira mogu 'držati' i s razmjerno malo stanovništva. 'Istočno od Urala, normalni uvjeti za život postoje jedino u uskom pojasu uz granicu s Kinom. Temperature u ostalim dijelovima dostižu i do minus pedeset. I u Kanadi postoje slična područja, koja su potpuno prazna' – kaže Myasnikov. Inače Rusija nedostatak radno sposobnog stanovništva nadoknađuje useljenicima, kojih je oko 12 milijuna i većinom u Rusiji borave ilegalno. Unatoč izvjesnom rastu stope nataliteta prošle godine, Ujedinjeni narodi predviđaju da će Rusija – koja sada ima 141 milijun stanovnika – sredinom ovog stoljeća imati manje od stotinu milijuna.